Trump susţine că ar câştiga alegerile dacă ar candida împotriva lui George Washington şi Abraham Lincoln.
Donald Trump a spus că lui George Washington i-ar fi "foarte greu" să îl bată dacă s-ar "întoarce din morţi" şi ar candida împotriva lui. Fostul preşedinte SUA a mai spus că Washington l-ar alege pe Abraham Lincoln să îi fie vice-preşedinte. Trump a declarat că pandemia i-a afectat şansele de a fi reales preşedinte, însă susţine în continuare că alegerile au fost fraudate.
Donald Trump a afirmat într-un interviu că i-ar învinge pe George Washington şi Abraham Lincoln la alegerile prezidenţiale, relatează Forbes."Cred că ar fi greu dacă Georghe Washington s-ar întoarce din morţi şi l-ar alege pe Abraham Lincoln ca vice-preşedinte. Cred că le-ar fi foarte greu să mă învingă", a spus Trump.Nu este prima dată când Trump se compară cu marii preşedinţi din istoria Statelor Unite. El a mai spus că a fost mult mai popular în cadrul partidului Republican decât Lincoln, iar în aprilie a declarat că faţa lui ar fi fost pe Muntele Rushmore dacă era democrat. Totodată, Trump a spus că a fost tratat "mai rău" decât Lincoln şi că a făcut "mai multe pentru americanii de culoare" decât toţi foştii preşedinţi SUA, mai puţin cu excepţia lui Lincoln.Trump a fost numit pe locul 41 din cei 44 şefi de stat americani, într-un studiu recent. Lincoln a ieşit pe locul 1, iar Washington pe al doilea.